Røykpunkt

Røykpunkt er den laveste temperaturen hvor matfett eller -olje begynner å utvikle tydelig røyk. Ved denne temperaturen kan fettet eller oljen også begynne å få ubehagelig smak og danne kreftfremkallende stoffer. For å unngå dette bør man velge oljer som har tilstrekkelig høyt røykpunkt.

Forskjellige typer olje kan ha forskjellig røykpunkt. Raffinerte oljer har som regel høyere røykpunkt enn uraffinerte/«virgin»/kaldpressede oljer.

Flammepunktet, hvor det først oppstår forbrenning, ligger alltid høyere enn røykpunktet.

Kategori:Kjemiske egenskaper
Kategori:Matlaging